Na temelju članka 69. stavka 4. Zakona o šumama („Narodne novine“ broj 68/18, 115/18, 98/19, 32/20, 145/20), članka 19. stavak 1. podstavak 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak pročišćenog teksta, 123/17, 98/19, 144/20), i članka 18. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/17 i „Službene novine Općine Jelenje“ broj 5/18, 11/18, 29/20, 39/21 i 43/21-pročišćeni tekst), Općinsko vijeće Općine Jelenje na 12. sjednici održanoj dana 14. ožujka 2023. donosi

**Odluku**

**o usvajanju Izvješća o ostvarenju Programa utroška šumskog doprinosa Općine Jelenje za 2022.g.**

**Članak 1.**

Programom utroška šumskog doprinosa Općine Jelenje za 2022.g. („Službene novine Općine Jelenje“ broj 46/21 i 49/22) planirana su sredstva u ukupnom iznosu od 521.375 kuna, a ostvarena u iznosu od 439.990,39 kuna (indeks 84,40).

**Članak 2.**

Ostvarena sredstva iz članka 1. ove Odluke utrošena su u iznosu 439.990,39 kuna na izgradnju komunalne infrastrukture.

**Članak 3.**

Ova Odluka stupa na snagu osmog dana od dana objave, a objavit će se u „Službenim novinama Općine Jelenje“.

KLASA: 024-04/23-01/1

URBROJ: 2170-20-03-01-03/23-3

Dražice, 14.03.2023.

OPĆINSKO VIJEĆE OPĆINE JELENJE

PREDSJEDNICA

Izabela Nemaz